הפדרציות היהודיות של צפון אמריקה

הפדרציות היהודיות של צפון אמריקה (באנגלית: The Jewish Federations of North America, בראשי תיבות: JFNA) הוא ארגון יהודי-ציוני הפועל בצפון אמריקה, אשר מאגד 146 פדרציות יהודיות ועוד כ־300 קהילות יהודיות עצמאיות ברחבי ארצות הברית ובקנדה. הארגון הוקם בשנת 1999 כתוצאה ממיזוג שלושה ארגונים שקדמו לו: מועצת הפדרציות היהודיות (Council of Jewish Federations - ‏CJF), שנוסד בשנת 1932 והיה ארגון הגג לפדרציות היהודיות, המגבית היהודית המאוחדת (United Jewish Apeal - ‏UJA), שנוסדה בשנת 1939, והייתה מפעל גיוס התרומות העיקרי של קהילות יהדות ארצות הברית, והמגבית המאוחדת לישראל (United Israel Apeal - ‏UIA), שנוסדה בשנת 1936, ופעלה במקביל בקרב יהדות קנדה. הארגון המאוחד נקרא בשנות פעולתו הראשונות "איחוד הקהילות היהודיות" (UJC - United Jewish Communities), ובאוקטובר 2009 הוחלט על החלפת שם הארגון לשמו הנוכחי. אחת לשנה בחודש נובמבר מכנס הארגון את האספה הכללית של הקהילות היהודיות (GA - General Assembly), שהיא ועידה רבת משתתפים של נציגי הפדרציות והקהילות השונות. ה־GA מתכנס בכל שנה בעיר אחרת בצפון אמריקה, למעט אחת ל־5 שנים שבה מתקיימת ועידה זו בירושלים. ההתכנסויות האחרונות שהיו בירושלים היו בנובמבר 2018 ובאפריל 2023. הארגון מגן ומשפר את רווחת היהודים ב־70 מדינות ברחבי העולם באמצעות ערכי "תיקון עולם","צדקה" ו"תורה". הפדרציות מגיסות ומפיצות יותר מ־3 מיליארד דולר מדי שנה באמצעות תוכניות מיוחדות ותרומות לתמיכה ברווחה חברתית, שירותים חברתיים וצרכים חינוכיים. הפדרציות היהודיות של צפון אמריקה, מובילות מחשבה ותומכות בתחומי הטיפול, הזדקנות, נדבנות, מוגבלות, מדיניות חוץ, ביטחון פנים ובריאות. הארגון משיג את מטרותיו באמצעות שותפות עם סוכנויות שונות, כולל הקואליציה הישראלית לטראומה, הסוכנות היהודית, ג'וינט ואורט העולמית. בנוסף, הארגון מעניק סיוע מיידי וסיוע ארוך טווח לקורבנות יהודים ולא יהודים של אסונות טבע ואסונות מלאכותיים ברחבי העולם, כולל האסונות ביוסטון, אוקראינה, הפיליפינים, האיטי ויפן. הפדרציות מתוקצבות על ידי מימון מהקהילות החברות בהן, תורמים גדולים וכספי קרנות יהודיות שמאוגדות תחתיהן. רוב המימון של הפרדציות הוא עצמאי ומתבצע דרך קמפיין שנתי של גיוס כספים מחברי הקהילה. כספים אלו מתחלקים בין תחזוק ופיתוח חיי הקהילות היהודיות עצמן, לבין השקעה במטרות ציוניות או בפילנתרופיה בישראל. בזמן מלחמת חרבות ברזל, נרתם הארגון לסייע למדינת ישראל במימון הוצאות המלחמה ותרם כמה מאות מיליוני דולרים. בתחילת 2024 הקים ה-JFNA קרן הלוואות חירום במטרה לתמוך בעסקים קטנים בישראל שנפגעו עקב המלחמה. בשיתוף פעולה עם פלטפורמות הלוואות קיימות כגון קבוצת עוגן, Bizi, Spark IL, דרומה צפונה וקורת. מטרת הקרן לספק "חבל הצלה" לעסקים ישראלים, בדגש על עסקים קטנים ללא גישה לאשראי בנקאי. הקרן גייסה 100 מיליון דולר מהשקעות פילנתרופיות. בנוסף, הארגון השיק במהלך המלחמה את תוכנית "לשרת את ישראל" שמטרתה לגייס 1,000 מתנדבים מצפון אמריקה שהגיעו לישראל וסייעו במאמצי השיקום והצמיחה בעקבות הלחימה. המתנדבים פועלים במשקים חקלאיים, מרכזי לוגיסטיקה, סיוע למשפחות מפונים וחיילים, וחניכה לתלמידים. יוזמה זו המתוכננת להמשך עד ינואר 2025, נועדה לחזק את הכלכלה, הביטחון התזונתי, ותחושת השייכות של הקהילה היהודית בצפון אמריקה לישראל, במיוחד בזמן של מחסור בכוח אדם בעקבות גיוס המילואים. יהדות ארצות הברית יהדות קנדה פדרציה יהודית (Jfed) מרכז קהילתי יהודי (JCC) הוועד היהודי-האמריקאי (AJC) הקונגרס היהודי האמריקאי (AJCongress) בני ברית הליגה נגד השמצה (ADL) ההסתדרות הציונית הדסה ועד העובדים היהודי (ארצות הברית) (JLC) מדיה וקבצים בנושא הפדרציות היהודיות של צפון אמריקה בוויקישיתוף אתר האינטרנט הרשמי של הפדרציות היהודיות של צפון אמריקה (באנגלית) הפדרציות היהודיות של צפון אמריקה, ברשת החברתית פייסבוק הפדרציות היהודיות של צפון אמריקה, ברשת החברתית אקס (טוויטר) אורי בלאו, יהודי ארצות הברית תורמים בעיקר לעצמם, באתר הארץ, 31 באוקטובר 2017 מועצת הפדרציות היהודיות של צפון אמריקה, דף שער בספרייה הלאומית ארגוני יהדות צפון אמריקה טליה לוין, ‏מנכ"ל הפדרציות היהודיות של צפון אמריקה: "ישראל זקוקה ליהודים הנותנים למדינה גב", באתר מעריב אונליין, 31 במאי 2021 דיאנה בחור ניר, "אפשר לקבל השכלה גבוהה באווירה ראויה, זה לא חייב להיות באוניברסיטאות העילית", באתר כלכליסט, 21 בדצמבר 2023 דוקטור נגה זיוון, גיוס תרומות מצפון אמריקה – הפורום לחברה האזרחית, באתר הפורום לחברה האזרחית, ‏4 ביוני 2021 אמיר אטינגר, יחד ננצח: מאז תחילת המלחמה יהדות התפוצות תרמה 1.4 מיליארד דולר לישראל, באתר ישראל היום, ‏31.3.2024 יהודי צפון אמריקה גייסו במלחמה כ־750 מיליון דולר, באתר www.maariv.co.il, ‏2024-01-17 וייזברג, מיטל (2024-03-25). "יהודי צפון אמריקה מקימים קרן לתמיכה בעסקים קטנים בישראל". Globes. נבדק ב-2024-08-27. חנן גרינווד, "לשרת את ישראל": 1,000 יהודים מצפון אמריקה יטוסו לארץ כדי לעזור במאמצי השיקום, באתר ישראל היום, ‏27.8.2024